**Indstilling til Handicapprisen 2022**

Handicaprådet i Jammerbugt Kommune opfordrer alle til at indsende forslag til kandidater til at modtage Handicapprisen 2022. Kandidater kan være både støttepersoner, privatpersoner, virksomheder, foreninger eller institutioner, der har ydet en særlig indsats for borgere med handicap bosat i Jammerbugt Kommune, og som derfor fortjener årets handicappris 2022. Kun fantasien sætter grænser.

På nedenstående blanket skal du oplyse, hvem du gerne vil indstille til at modtage Handicapprisen 2022, som uddeles af Handicaprådet i Jammerbugt Kommune.

Du skal give en beskrivelse af, hvordan kandidaten har ydet en særlig indsats for borgere med handicap samt give kontaktoplysninger på den støtteperson, privatperson, virksomhed, forening eller institution du indstiller. Til sidst skal du oplyse dit eget navn og dine egne kontaktoplysninger.

Når du har udfyldt indstillingen, skal du sende den til Jammerbugt Kommune, Handicaprådet, Toftevej 43, 9440 Aabybro eller på mail til [jok@jammerbugt.dk](mailto:jok@jammerbugt.dk).

**Navn på den indstillede person, virksomhed, forening eller institution:**

**Telefonnummer eller mail på den indstillede:**

**Begrundelse for indstillingen:**

**Indstillingen til Handicapprisen 2022 er indsendt af:**

Navn:

Telefon:

Mail:

# Jammerbugt Kommunes oplysningspligt

# Underretning om indsamling af personoplysninger

Dette er en orientering til dig om, at vi behandler personoplysninger om dig.

I henhold til databeskyttelsesforordningen[[1]](#footnote-1) skal vi nemlig give dig en række oplysninger, når vi modtager personoplysninger om dig enten fra dig eller fra andre.

De oplysninger, vi skal give dig, er følgende:

[1. Vi er den dataansvarlige – hvordan kontakter du os?](#_Toc86213623)

[2. Kontaktoplysninger på databeskyttelsesrådgiveren](#_Toc86213624)

[3. Formålene med og retsgrundlaget for behandlingen af dine personoplysninger](#_Toc86213625)

[4. Kategorier af personoplysninger](#_Toc86213626)

[5. Modtagere eller kategorier af modtagere](#_Toc86213627)

[6. Hvor dine personoplysninger stammer fra](#_Toc86213628)

[7. Opbevaring af dine personoplysninger](#_Toc86213629)

[8. Retten til at trække samtykke tilbage](#_Toc86213630)

[9. Dine rettigheder](#_Toc86213631)

[10. Klage til Datatilsynet](#_Toc86213632)

I det vedlagte bilag 1 finder du en nærmere beskrivelse af ovenstående forhold.

Indholdet af dette brev, herunder det vedlagte bilag 1, er alene til din orientering. Du behøver derfor ikke at foretage dig noget særligt i relation til dette brev.

Har du spørgsmål, er du dog velkommen til at kontakte os. Du kan se vores kontaktoplysninger i bilag 1.

Med venlig hilsen

Jammerbugt Kommune

# Bilag 1 - Oplysninger om vores behandling af dine personoplysninger mv.

## Vi er den dataansvarlige – hvordan kontakter du os?

Jammerbugt Kommune er dataansvarlig for behandlingen af de personoplysninger, vi har modtaget om dig. Du finder vores kontaktoplysninger nedenfor.

Jammerbugt Kommune

Toftevej 43

9440 Aabybro

CVR-nr.: 29189439

Telefon: 7257 7777

Mail: [raadhus@jammerbugt.dk](mailto:raadhus@jammerbugt.dk)

## Kontaktoplysninger på databeskyttelsesrådgiveren

Hvis du har spørgsmål til vores behandling af dine personoplysninger, er du altid velkommen til at kontakte vores databeskyttelsesrådgiver eller vores sikkerhedsrådgiver.

Du kan kontakte vores databeskyttelsesrådgiver eller sikkerhedsrådgiver på følgende måder:

* På e-mail: dpo@jammerbugt.dk
* På telefon: 7257 7777 (og spørge efter sikkerhedsrådgiveren eller DPO`en)
* Ved brev: Jammerbugt Kommune, Toftevej 43, 9440 Aabybro. Att.: DPO.

## Formålene med og retsgrundlaget for behandlingen af dine personoplysninger

Vi behandler dine personoplysninger til følgende formål:

Dine personoplysninger bliver brugt i forbindelse med din indstilling til handicapprisen 2021, som kan være en støtteperson, privatperson, virksomhed, forening eller institution

Retsgrundlaget for vores behandling af dine personoplysninger følger af:

Vi behandler dine personoplysninger som led i sekretariatsbistand i henhold til lov om retssikkerhed og administration på det sociale område § 37 samt databeskyttelsesforordningens art. 6, stk. 1, litra e.

## Kategorier af personoplysninger

Vi behandler følgende kategorier af personoplysninger om dig:

Vi behandler almindelige personoplysninger om dig, såsom navn, telefon nummer og mailadresse.

## Modtagere eller kategorier af modtagere

Vi overlader dine personoplysninger til følgende modtagere:

I Jammerbugt Kommune benytter vi databehandlere. Det kan eksempelvis være IT-leverandører. Databehandleren må alene behandle oplysninger for kommunen efter vores instruks. Det er stadig os, der er ansvarlig for dine oplysninger, selvom vi overlader oplysningerne til databehandlere. Derfor fører vi bl.a. tilsyn med, at databehandleren beskytter dine oplysninger tilstrækkeligt.

Vi videregiver eller overlader dine personoplysninger til følgende modtagere:

* Oplysninger omkring din indstilling bliver givet videre til medlemmer af Handicaprådet i Jammerbugt Kommune.

I Jammerbugt Kommune er det kun ansatte, som arbejder med det sagsområde, som din sag vedrører, der har adgang til dine oplysninger. Alle ansatte i kommunen har desuden tavshedspligt.

Jammerbugt Kommune er underlagt regler om aktindsigt i bl.a. forvaltningsloven og lov om offentlighed i forvaltningen.

## Hvor dine personoplysninger stammer fra

Dine kontaktoplysninger er modtaget fra dig i forbindelse med indstilling til årets handicappris.

## Opbevaring af dine personoplysninger

Vi gemmer kun dine oplysninger, så længe det er nødvendigt, herunder f.eks. fordi vi er forpligtet hertil i henhold til lovgivningen. Længden på opbevaringsperioden afhænger af en række forskellige forhold.

Ved vurderingen af, hvor længe vi har brug for at gemme dine oplysninger, lægger vi vægt på om sagen er aktiv, hvornår sagen blev afsluttet og muligheden for, at den kan blive aktuel igen. Vi lægger også vægt på hvilke typer af oplysninger, der indgår i sagen.

Vi har vedtaget en række slettepolitikker på baggrund af ovenstående parametre.

Visse sagsrelaterede oplysninger skal dog afleveres til arkiv, før de slettes hos Jammerbugt Kommune. Det følger af arkivloven. Derfor vil nogle af vores sager skulle afleveres til arkiv, før vi kan slette dem hos kommunen.

## Retten til at trække samtykke tilbage

Hvis behandlingen af dine personoplysninger baserer sig på et samtykke i henhold til databeskyttelsesforordningens artikel 6, stk. 1 litra a eller artikel 9, stk. 2, litra a, skal du være opmærksom på, at du til enhver tid har ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor i punkt 1. Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

Du skal dog være opmærksom på, at vi i nogle tilfælde alene indhenter dit samtykke for at overholde forvaltningsretlige principper og retssikkerhedsloven (men ikke i henhold til databeskyttelseslovgivningen). I disse tilfælde vil en tilbagekaldelse af et samtykke ikke nødvendigvis betyde, at vi ikke må fortsætte behandlingen af din oplysninger.

## Dine rettigheder

Du har efter databeskyttelsesforordningen en række rettigheder i relation til vores behandling af oplysninger om dig.

Hvis du vil gøre brug af dine rettigheder, skal du kontakte os.

### Ret til at se oplysninger (indsigtsret)

Du har ret til at få indsigt i de personoplysninger, vi behandler om dig.

### Ret til berigtigelse (rettelse)

Du har ret til at få urigtige oplysninger om dig selv rettet/berigtiget. I de fleste tilfælde skal du dog være opmærksom på, at vi som kommune alene kan tilbyde at tilføje dine eventuelle rettelser/bemærkninger på sagen, hvis du ikke er enig i de oplysninger, vi har registreret.

### Ret til sletning

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

### Ret til begrænsning af behandling

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

### Ret til indsigelse

Du har i visse tilfælde ret til at gøre indsigelse mod vores legitime eller lovlige behandling af dine personoplysninger.

### Ret til at transmittere oplysninger (dataportabilitet)

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

## Klage til Datatilsynet

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

Du kan læse mere om dine rettigheder og om Jammerbugt Kommunes behandling af personoplysninger på: [www.jammerbugt.dk](http://www.jammerbugt.dk).

1. Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF. Af artikel 14, stk. 1, fremgår det, at den dataansvarlige skal give den registrerede en række oplysninger, når personoplysninger ikke indsamles hos den registrerede. [↑](#footnote-ref-1)